CELEX: 32020D0663
Language: sk
Date: 2020-05-18 00:00:00
Title: Rozhodnutie Rady (SZBP) 2020/663 z 18. mája 2020, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)

19.5.2020   
               
               
                  SK
               
               
                  Úradný vestník Európskej únie
               
               
                  L 157/1
               
            
         ROZHODNUTIE RADY (SZBP) 2020/663
         z 18. mája 2020,
         ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 16. júla 2012 prijala rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).
                  
               
                     (2)
                  
                  
                     Rada 12. decembra 2016 prijala rozhodnutie (SZBP) 2016/2240 (2), ktorým zmenila mandát misie, aby sa zamerala na budovanie kapacít v Somálsku, a zmenila názov misie na EUCAP Somalia.
                  
               
                     (3)
                  
                  
                     Rada 10. decembra 2018 prijala rozhodnutie (SZBP) 2018/1942 (3), ktorým sa mení rozhodnutie 2012/389/SZBP s cieľom predĺžiť misiu EUCAP Somalia a stanoviť finančnú referenčnú sumu na obdobie od 1. januára 2019 do 31. decembra 2020.
                  
               
                     (4)
                  
                  
                     Politický a bezpečnostný výbor 4. februára 2020 zmenil operačný plán EUCAP Somalia a odsúhlasil, že by sa mali prijať dodatočné bezpečnostné opatrenia.
                  
               
                     (5)
                  
                  
                     Rozhodnutie 2012/389/SZBP by sa malo zodpovedajúcim spôsobom zmeniť zvýšením finančnej referenčnej sumy,
                  
               PRIJALA TOTO ROZHODNUTIE:
         
            Článok 1
            V článku 13 ods. 1 rozhodnutia 2012/389/SZBP sa siedmy odsek nahrádza takto:
            
               „Finančná referenčná suma určená na pokrytie výdavkov spojených s misiou EUCAP Somalia na obdobie od 1. januára 2019 do 31. decembra 2020 je 71 189 005,32 EUR.“.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. mája 2020
            
               
                  Za Radu
               
               
                  Predseda
               
               G. GRLIĆ RADMAN
            
         
         
            (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (Ú. v. EÚ L 187, 17.7.2012, s. 40).
         
            (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).
         
            (3)  Rozhodnutie Rady (SZBP) 2018/1942 z 10. decembra 2018, ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 314, 11.12.2018, s. 56).